Publication: Magyar Közlöny
Issue: MK-2001-68 (Year: 2001, Number: 68)
Era: 1990-2004
Section: 275/2000. (XII. 28.) Korm. rendelettel kihirdetett 1/2000.
Paragraph Index: 297

21. rovat: A HATÁRT ÁTLÉP Ő TÉNYLEGES SZÁL- LÍTÓESZKÖZ HONOSSÁGA ÉS RENDSZÁMA Ebbe a rovatba annak a tényleges (a hajtóművet szolgáltató) szállítóeszköznek a rendszámát (jelét) — az alrovatba a honosságát (az országkód megadásával) — kell beírni, amely a határt ténylegesen átlépi. Vasúti forgalomban vagy helyhez kötött szállító berendezéssel (például csővezeték) történő szállítás esetén a rovatot nem kell kitölteni! Amennyiben kombinált fuvarozásról vagy több szállítóeszköz használatáról van szó, tényleges szállítóeszköz az, amely a hajtóművet szolgáltatja a teljes összetételhez. Például ha egy tehergépkocsi egy tengerjáró hajón van, a hajó számít tényleges szállítóeszköznek, és ha vontatót és félpótkocsit használnak, a vontató a tényleges szállítóeszköz.

Source: https://magyarkozlony.hu/hivatalos-lapok/1ca99b60e4b95fdbcf7a5416e7d95286f143daff/dokumentumok/412b2fede8b9263a9583b3563d566f3a4d9e23e7/letoltes